ТекIуэныгъэр ягъэлъапIэ
ТекIуэныгъэ Иныр илъэс 72-рэ зэрырикъум теухуа- уэ ирагъэкIуэкI «Эстафета памяти» Iуэхур Шэджэм районым щагъэлъэпIащ.
Накъыгъэм и 1-м метр 70 хъу Георгиевскэ лентIыр яIыгъыу, «Ручеёк» сабий садым и гъэсэн цIыкIухэр я пашэу щIалэгъуалэ 200 Шэджэм къалэм и уэрам нэхъыщхьэм ирикIуащ. Абыхэм удз гъэгъа тралъхьащ Хэку зауэшхуэм хэкIуэдахэм я фэеплъым. ПэкIур Щэнхабзэм и унэм деж щызэхэкIыжащ, ТекIуэныгъэм и дамыгъэр Тэрч щIыналъэм и лIыкIуэхэм иратри.
ЩIэблэр хэкупсэу гъэсэным хуэгъэпса Iуэху щхьэпэр Шэджэм районым и ОМВД-м къадиIыгъащ.
Махуэшхуэм концерткIэ пащащ. Абы хэтащ «Шэджэм псыкъелъэхэр», «Эрирей» цIыхубэ ансамблхэр, Мэремщауэ Каринэ, ДыщэкI Артур, ФIэщмыхъу Анжелэ, Мыкъуэжь Жан- нэ, Пщынокъуэ Дианэ, Ахъуэхъухэ Ланэрэ Марьянэрэ, «Шэджэм шууейхэр», МКОУ СОШ №4-м и гъэсакIуэхэр.
Мы махуэм джэгу зэпеуэхэр ирагъэкIуэкIати, щхьэж и къару игъэунэхуну Iэмал иIащ, къыхэжаныкIахэм саугъэтхэр иратащ.
ФЫРЭ Анфисэ.
